section_heading: Prirodni plin
paragraph_text: Rusija je trenutno glavni proizvođač plina na svijetu. Prirodni plin se uglavnom sastoji od metana te se može proizvoditi na 2 načina, biogeno ili termogeno. Biogeni dolazi iz močvara i odlagališta, a termogeni se izvlači iz zemljine kore. Problem spremanja plina je taj što ga se mora spremati u različite vrste podzemnih spremnika, ali zato to može i biti prednosti jer se može spremati bliže državi potrošaču tog plina. Drugi problem je taj što je plin sezonsko gorivo i većim se dijelom troši tokom zime pa preko ljetnih mjeseci nema potrebe za tolikom njegovom proizvodnjom, a taj se problem počeo rješavati na način da su instalirane plinske elektrane koje proizvode struju pa je plin u potražnji i preko ljetnih mjeseci.